PRITARTA

Vilniaus lopšelio-darželio „Raktelis“

Tarybos nutarimu 2018 m. gruodžio 18 d.

Protokolo Nr.T- 2

PATVIRTINTA

Vilniaus lopšelio-darželio „Raktelis“

Direktoriaus 2018 gruodžio 15 d.

Įsakymu Nr. V- 99.

**VILNIAUS LOPŠELIO-DARŽELIO „RAKTELIS“**

***2018*–*2019 METŲ VEIKLOS PLANAS***

**VILNIAUS LOPŠELIO-DARŽELIO „RAKTELIS“ METINĖS VEIKLOS PLANAS**

**1. Įstaigos prisistatymas:**

Įstaigos vizija – šiuolaikiškas darželis – šiuolaikiniam vaikui.

Įstaigos **misija** – bendradarbiaujant su tėvais, užtikrinti kokybišką ugdymą, kuris padės atsiskleisti vaikų gebėjimams, užtikrins gerus vaiko pasiekimus ir jo galias atitinkančią optimalią pažangą.

**Svarbiausias ugdymo principas** – saugus, laisvas, pasitikintis savimi, iniciatyvus, kūrybingas, atsakingas vaikas, atviras tautinėms vertybėms.

Įstaigos **filosofija** – surasti kelią į kiekvieno vaiko širdelę ir atrakinti ją. O atrakinus, padėti vaikui saugiai augti, siekti, tobulėti, pažinti, džiaugtis, būti savimi.

Įstaiga, atsižvelgdama į rengiamą strateginį įstaigos planą 2019–2023 m., švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti. Metinis veiklos planas parengtas atsižvelgiant į Vilniaus miesto savivaldybės administracijos švietimo, kultūros ir sporto departamento švietimo skyriaus 2018–2019 metų siūlomus prioritetus ikimokyklinio ir priešmokyklinio amžiaus vaikų ugdymo kokybei gerinti. Programą įgyvendins Vilniaus lopšelio-darželio „Raktelis“ administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**ĮSTAIGOS PRIORITETAI IKIMOKYKLINIO IR PRIEŠMOKYKLINIO AMŽIAUS VAIKŲ UGDYMO KOKYBEI GERINTI 2018**–**2019 m. m.**

1. Pilietiškumo ugdymas, pažįstant savo šalį.
2. Sveikas maistas – sveikas vaikas.
3. Inovatyvių ugdymosi aplinkų kūrimas.
4. Partnerystė su šeima.

2018–2019 m. m. Vilniaus lopšelyje-darželyje „Raktelis“ yra 10 grupių, viena – projektinė grupė. Jose ugdomi 235 ugdytiniai. Ugdymas vyksta lenkų ir rusų kalbomis.

Yra 4 ankstyvojo amžiaus grupės, kuriose ugdomi vaikai nuo 1,5 iki 3 metų. Šešiose grupėse ugdomi ikimokyklinio amžiaus vaikai nuo 3 iki 5–6 metų. Įstaigoje 1 priešmokyklinio amžiaus grupės 6–7 metų vaikams, ugdymas vyksta lenkų kalba.

Įstaigoje dirba 58 darbuotojai. Iš jų – 30 pedagogų.

20 pedagogų įgiję vyresniojo mokytojo kvalifikacinę kategoriją, iš jų dvi pedagogės siekia mokytojo metodininko kvalifikacinės kategorijos; 4 pedagogės turi mokytojo kvalifikacijnę kategoriją, 1 – socialinio pedagogo ir 2 pedagogės turi mokytojo metodininko kvalifikacinę kategoriją.

Vilniaus lopšelis-darželio grupės dirba skirtingai, pagal sudarytus darbo laikus, atsižvelgiant į tėvų poreikius. Pirmosios grupės pradeda darbą nuo 6.30. Darželio grupių darbo laikas iki 18.00 val.

Įstaigos savivalda:

Darželio taryba  – aukščiausioji savivaldos institucija, atstovaujanti vaikams, pedagogams, tėvams (globėjams), telkianti ugdytinių tėvus (globėjus) ir pedagogus įstaigos veiklos tikslams įgyvendinti ir uždaviniams spręsti.  Pirmininkė – mokytoja, dirbanti pagal priešmokyklinio ugdymo programą Stasia Gaverska. .

Mokytojų taryba – visus įstaigoje dirbančius pedagogus suburianti savivaldos institucija, kuri analizuoja vaikų ugdymo organizavimo, ugdymo programų realizavimo klausimus. Pirmininkė – direktorė Danuta Michno.

Kitos darbo grupės, komisijos:

Vaiko gerovės komisija, organizuoja ir koordinuoja prevencinį darbą, švietimo pagalbos teikimą.

Mokytojų ir pagalbos mokiniui specialistų atestacijos komisija (veiklą reglamentuoja nuostatai, patvirtinti direktoriaus įsakymu).

Grupių tėvų komitetai, renkami kasmet rugsėjo mėn. tėvų susirinkime.

Ikimokyklinio ir priešmokyklinio ugdymo metodinė grupė.

Vaikai į lopšelį-darželį priimami vadovaujantis Vilniaus miesto savivaldybės tarybos sprendimu 2015 m. lapkričio 11 d. Nr. 1-235 „Dėl tarybos 2015-05-28 sprendimo Nr. 1-57 „Dėl vaikų priėmimo į vilniaus miesto švietimo įstaigų ikimokyklinio ir priešmokyklinio ugdymo grupes organizavimo tvarkos aprašo tvirtinimo“ pakeitimo“.

* Tėvai (globėjai) prašymus pildo elektroniniu būdu arba pateikia Savivaldybės administracijos E. miesto departamento Interesantų aptarnavimo skyriuje. Prašymo forma yra tvirtinama Savivaldybės administracijos direktoriaus įsakymu.
* Prašymai priimami ir IS registruojami nuolat.
* Prašymai galioja, iki bus suteikta paslauga, vaikui pradėjus mokytis pagal pradinio ugdymo programą arba iki prašymas bus atsiimtas IS vartotojo. Negaliojantys prašymai IS panaikinami. Nutraukus ugdymo sutartį, prašymai dėl Įstaigos keitimo taip pat yra naikinami. Kiekvienas naujas prašymas priimti vaiką ar pakeisti Įstaigą panaikina ankstesnįjį. Nuo einamųjų metų gegužės 1 d. iki gegužės 10 d. tėvai (globėjai) turi galimybę  pasitikrinti, ar yra pasirinktose Įstaigose formuojamos prašyme nurodytos grupės. Nesant tokios grupės tėvai (globėjai) turi teisę pakeisti prašymą.
* Tėvams (globėjams) suteikiama teisė Savivaldybės interneto svetainėje [www.vilnius.lt](http://www.vilnius.lt) patikrinti savo vaiko vietą eilėje. Kiekvienų metų sausio 1 d. pradedama rodyti eilė ateinantiems mokslo metams.
* Į Įstaigas be eilės priimami:
* vaikai, kuriems Vilniaus miesto vaiko gerovės komisijos nutarimu skirtas privalomas ikimokyklinis ir (ar) priešmokyklinis ugdymas;
* įvaikinti vaikai, globą turintys vaikai (išskyrus atvejus, kai laikinoji globa nustatoma tėvų prašymu);
* tos pačios Įstaigos darbuotojų, dirbančių ne mažiau kaip vienus metus pagal pagrindinio darbo sutartį, vaikai;
* du ar daugiau vienu metu šeimoje gimę vaikai;
* užsienio valstybių piliečių, diplomatinio korpuso darbuotojų, dirbančių Lietuvos Respublikoje esančiose užsienio diplomatinėse atstovybėse, vaikai.
* Eilės sudaromos tokia tvarka:
* vaikai, kurių abiejų tėvų (globėjų) ir paties vaiko gyvenamoji vieta deklaruota Vilniaus miesto savivaldybėje,  pirmenybę teikiant (ši nuostata taikoma ir 17.1.4 punkte nurodytam atvejui):
* vaikams, kurių vieno iš tėvų (globėjo) deklaruota gyvenamoji vieta Įstaigai priskirtoje teritorijoje yra ne mažiau kaip 2 metus (prioritetas taikomas pagal tėvo (globėjo), su kuriuo deklaruotas vaikas, gyvenamąją vietą);
* vaikams iš šeimų, auginančių tris ir daugiau vaikų, kol jie mokosi pagal bendrojo ugdymo programas;
* vaikams, kurių brolis ar sesuo lanko tą pačią Įstaigą (pirmumo teisė įsigalioja iškart, prioritetas taikomas tik toje pačioje Įstaigoje, kurią tuo metu lanko brolis ar sesuo);
* vaikams, kuriuos augina vienas iš tėvų (globėjų), jeigu kitas yra miręs, nenurodytas vaiko gimimo liudijime, teismo pripažintas dingusiu be žinios ar nežinia kur esančiu, teismo pripažintas neveiksniu (pridedami skenuoti dokumentai);
* vaikams, kurių vienas iš tėvų (globėjų) mokosi bendrojo ugdymo mokykloje;
* vaikams, kurių vienas iš tėvų (globėjų) turi ne daugiau kaip 40 procentų darbingumo lygio;
* vaikai, kurių  vieno iš tėvų (globėjo)  ir paties vaiko gyvenamoji vieta deklaruota Vilniaus miesto savivaldybėje,  pirmenybę teikiant:
* vaikams, kurių vieno iš tėvų (globėjo) deklaruota gyvenamoji vieta Įstaigai priskirtoje teritorijoje yra ne mažiau kaip 2 metus;
* vaikams iš šeimų, auginančių tris ir daugiau vaikų, kol jie mokosi pagal bendrojo ugdymo programas;
* vaikams, kurių brolis ar sesuo lanko tą pačią Įstaigą (pirmumo teisė įsigalioja iškart, prioritetas taikomas tik toje pačioje Įstaigoje, kurią tuo metu lanko brolis ar sesuo);
* vaikams, kurių vienas iš tėvų (globėjų) mokosi bendrojo ugdymo mokykloje;
* vaikams, kurių vienas iš tėvų (globėjų) turi ne daugiau kaip 40 procentų darbingumo lygio;
* neatitinkant  Aprašo 17.1 ar 17.2 punktų  nustatytų kriterijų, eilės sudaromos  tokia tvarka:
* vaikai, kurių gyvenamoji vieta deklaruota Vilniaus miesto savivaldybėje, laukiantys eilėje dėl perkėlimo (pirmenybė teikiama vyresnio pagal gimimo datąamžiaus vaikams. Išskirtiniais atvejais, kai vaikai gimę tą pačią dieną, eilė sudaroma abėcėlės tvarka);
* vaikai iš kitų savivaldybių (pirmenybė teikiama vyresnio pagal gimimo datąamžiaus vaikams. Išskirtinais atvejais, kai vaikai gimę tą pačią dieną, eilė sudaroma abėcėlės tvarka);
* vaikai iš kitų savivaldybių, laukiantys eilėje dėl perkėlimo (pirmenybė teikiama vyresnio pagal gimimo datą amžiaus vaikams. Išskirtiniais atvejais, kai vaikai gimę tą pačią dieną, eilė sudaroma abėcėlės tvarka).
* Tėvai (globėjai), gavę pranešimą apie vaiko priėmimą. privalo kreiptis į nurodytą Įstaigą iki einamųjų metų birželio 30 d., raštu patvirtinti vaiko atvykimą ir pateikti šiuos dokumentus: vaiko gimimo liudijimo kopiją, reikiamas gydytojų pažymas ir dirbančių tėvų pažymą, patvirtinančią, kad įstaigos (įmonės) teikiamoje metinėje A klasės išmokų deklaracijoje gyvenamoji vieta nurodyta Vilniaus miesto savivaldybė bei pasirašyti dvišalę sutartį.

DOKUMENTO REDAKCIJOS:

VILNIAUS MIESTO SAVIVALDYBĖS TARYBA - SPRENDIMAS - [1-420](https://www.vilnius.lt/vaktai2011/DefaultLite.aspx?Id=3&DocId=30280004) - **2016-04-19** *DĖL TARYBOS 2015-05-28 SPRENDIMO NR. 1-57 „DĖL VAIKŲ PRIĖMIMO Į VILNIAUS MIESTO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES ORGANIZAVIMO TVARKOS APRAŠO TVIRTINIMO“ PAPILDYMO*

VILNIAUS MIESTO SAVIVALDYBĖS TARYBA - SPRENDIMAS - [1-540](https://www.vilnius.lt/vaktai2011/DefaultLite.aspx?Id=3&DocId=30281559) - **2016-07-05** *DĖL TARYBOS 2015-05-28 SPRENDIMO NR. 1-57 „DĖL VAIKŲ PRIĖMIMO Į VILNIAUS MIESTO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES ORGANIZAVIMO TVARKOS APRAŠO TVIRTINIMO“ PAKEITIMO*

**2. Įstaigos veiklos sričių analizė:**

|  |  |  |  |  |
| --- | --- | --- | --- | --- |
| **Veiklos sritis** | **Stipriosios pusės** | **Silpnosios pusės** | **Galimybės** | **Grėsmės** |
| **Etosas** | Aplinka – draugiška, laukianti ir svetinga.  Siekiamybė – aplinka, kurioje puikiai jaustųsi kiekvienas.  Vaikų kultūrai atspindėti yra išnaudojamos įvairios darželio erdvės. Edukacinė aplinka pritaikyta vaiko poreikiams.  Siekiame tobulėjimo, pedagoginio meistriškumo ir ugdymo kokybės.  Didžioji dalis bendruomenės narių tapatinasi su įstaiga, didžiuojasi ja, vykdoma veikla, vyraujančiais pagarbiais santykiais, tėvų atsiliepimais. Tai skatina kurti vaikams ir dirbti dėl vaikų.  Esame atviri, palaikome glaudžius ryšius su Vilniaus miesto, šalies ir užsienio (Lenkijos, Čekijos, Estijos) socialiniais partneriais.  Įstaigos internetinė svetainė [www.raktelis.darzelis.lt](http://www.raktelis.darzelis.lt), kurioje pateikta informacija apie darželį, aprašoma vykdoma veikla, dalinamasi įspūdžiais iš vykusių renginių, projektų.  Darželyje apie vykstančias šventes, projektus rašo/ome spaudoje („Kurjer Wilenksi, „Švietimo Naujienos“, „Magazyn Wilenski“, „Nasza Gazeta“). | Nepakankamai sistemingai informuojama bendruomenė apie įstaigos veiklą.  Nepasitikėjimas savo kompetencija – stabdis priimant iššūkius.  Dalies bendruomenės narių iniciatyvumo stoka.  Dalies tėvų aktyvumas pasireiškia tik socialiniuose tikluose, aptarinėjant kilusius klausimus, problemas, kurie tik ten ir nusėda. | Aktyvinti benduomenės narius, kad pasijaustų galintis, svarbus, reikšmingas.  Skatinti tėvus problemas spręsti čia ir dabar, su auklėtoja, administracija.  Visiems kartu priimti pokyčius ir naujoves.  Aktyvinti savivaldos veiklą.  Reprezentuoti įstaigą.  Atnaujinti edukacines aplinkas.  Plėsti ryšius su kitomis institucijomis, socialiniais partneriais. | Pedagogai gali išgyventi profesinį „perdegimą“ – turime atpažinti ir padėti.  Sklandantys susirašinėjimų gandai uždaruose socialiniuose tinkluose pasiekia ir pedagogus: kyla klausimas: reaguoti/ nereaguoti? |
| **Vaiko ugdymas ir ugdymasis** | Ankstyvojo ir ikimokyklinio amžiaus vaikai ugdomi pagal 2017 m. Vilniaus miesto savivaldybės administratoriaus 2017 m. 08 28 d. pritartą įsak. Nr. 30-2109 ir Vilniaus lopšelio- darželio „Raktelis“ direktoriaus 2017 m. 09 04 d. patvirtintą įsak. Nr. V-72 įstaigos programą „Atsirakink pasaulį pats“.  Priešmokyklinio amžiaus vaikai ugdomi pagal „Priešmokyklinio ugdymo bendrąją programą“. 2014 m.  Nuo 4-erių metų ugdomi lietuvių kalbos gebėjimai.  Rengiami „Ugdomosios veiklos metų planai“, savaitiniai planai.  Savaitės- dviejų savaičių planai rengiami siekiant ugdyti vaikų gebėjimus. Plėtojamas ugdymo turinys, atsižvelgiant į vaikų interesus, sumanymus ir įstaigos programą. Priešmokyklinė „Lašiukų“ grupė dalyvauja tarptautinėje „Zipio draugų“ programoje.  Rengiami projektai grupėse, darželio mastu. 2017–2018 metais parengtas įstaigos projektas „Velykinė skrybėlaitė“, „Skrybėlaitė mamai“. Parengėme visą eilę renginių, susijusių su Lietuvos šimtmečiu: tai ir įvairios akcijos, iniciatyvos, projektai, renginys šimtmečiui. Dalyvaujame kitų įstaigų inicijuotuose projektuose: „Arbatinuko kelionė per Lietuvą“- multikultūrinis respublikinis projektas. Dalyvavome tarptautiniame projekte „Saulėto oranžinio traukinio kelionė“. Dalyvavome socialinėje iniciatyvoje „Milijonas ąžuolų Lietuvai“. Respublikinėje piešinių parodoje „Lietuva vaiko akimis“. Dalyvavome konkurse „Vitaminizuotas“, kuriame patekome į prizininkų dešimtuką. Dalyvavome tautinių mažumų vaikų darželių festivalyje „Pasaka iš vaikiškos knygų lentynos“. Nuolat atnaujiname ugdomąją aplinką ugdymosi priemonėmis, vaikų ir mokytojų, tėvų darbais kurie puošia ugdomąją aplinką. | Planuojame, remiantis ikimokyklinio amžiaus vaikų pasiekimų aprašu, įstaigos programa.  Trūksta pedagoginės metodinės literatūros. Priemonių tiriamajai vaikų veiklai stoka.  Norisi daugiau laiko skirti vaikų saviraiškai, kūrybiniams žaidimams, savarankiškai veiklai, plėtojant vaikų sumanymus.  Ne visuomet savalaikė ir prasminga veiklos refleksija.  Susiduriame su vaikų pasiekimų fiksavimo problema. | Praturtinti profesines kompetencijas kursuose, seminaruose, atvirų veiklų, projektų, kitų renginių metu.  Įgytos pedagoginės patirties pasidalinimas su kolegėmis metodinių pasitarimų metu.  Sudaryti palankias sąlygas vaikų tyrinėjimams darželio kieme.  Laikytis ciklo: planavimas- įgyvendinimas- refleksija.  Išlaikyti bendravimo ir  bendradarbiavimo su šeima  tradicijas.  Laikytis darbuotojų etikos kodekso, bendraujant su tėvais.  Mokytis dirbti į pirmą vietą iškeliant vaikų pasiekimus, gebėjimus: kokių kompetencijų įgis, ką patirs, kokios vertybinės nuostatos formuosis, tuomet ieškoti tinkamų temų ir planuoti veiklą. | Neatsižvelgimas į numatomus vaiko pasiekimus, temų planavimas tik per turinio pateikimą- neatitinka šiuolaikinio planavimo.  Atmestinė veiklos refleksija- nesupratimas refleksijos naudos ir svarbos sau pačiam ir vaikams, ugdymosi kokybės siekimui.  Per didelė gausa organizuojamų projektų, festivialių, konkursų abejotina reikšmė dalyvavimo juose. Nuolat apmąstyti, kas iš to dalyvavimo bus vaikams? Kuo jie praturtės? Ar tik kiekybė svarbu? Mokėjimas atsirinkti iš gausios pasiūlos, matant prasmę, tikslą dalyvavimo, ne dėl kiekybės, bet dėl naudos vaikams. |
| Ugdymo pasiekimai | Vaikų, turinčių kalbos sutrikimų, vertinimą vykdo logopedas (rugsėjo, sausio, gegužės mėnesiais)  Ikimokyklinio ir priešmokyklinio amžiaus vaikų aprašas rengiamas du kartus per metus (rugsėjo- spalio mėnesį ir gegužės mėnesį), įvertinami vaikų pasiekimai, pažanga.  Pedagogai susipažinę su ikimokyklinio amžiaus vaikų pasiekimų aprašu, ieško prieinamų, tinkamų būdų fiksuoti vaikų padarytą pažangą.  Dauguma vaikų pasiekia aukštą pasirengimo  mokyklai lygį bei atitinka  tėvų ir pedagogų lūkesčius.  Pedagogai perduoda vaikų pasiekimus ugdytojams, kurie dirbs su vaikais. Papasakoja apie vaikus, pasidalina sukaupta stebėjimo, veiklos produktų analize ir kt. medžiaga. | Užsitęsia pirminis vaikų pasiekimų vertinimas.  Vaiko pasiekimų ir pažangos vertinimas iš pedagogų reikalauja vis daugiau laiko, noro, kompetencijos.  Tėvai kartais tikisi daugiau iš vaiko.  Tobulinama vaikų pažangos ir pasiekimų vertinimo sistema. | Vaiko adaptacijos stebėjimų lapai, kuriuose fiksuojamas vaiko bendravimas, elgesys, emocijos, veikla.  Įtraukti tėvus į vaiko ugdymo (si) pasiekimų vertinimą. | Paslaugų kokybė iš esmės tenkina tėvus. Vis dar tėvai pageidauja, kad logopedo paslauga būtų teikiama ir jaunesnio amžiaus vaikams.  Per dideli tėvų lūkesčiai trukdo vaikui siekti žinių, gebėjimų, realizuoti save, jo galias atitinkančią optimalią pažangą. |
| **Parama ir pagalba vaikui ir šeimai** | Aktuali informacija priėmimo ir kitais klausimais pateikta Vilniaus miesto savivaldybės puslapyje, įstaigos interneto svetainėje, grupių lankstinukuose, informaciniuose stenduose.  Pagalba teikiama bendradarbiaujant, išsiaiškinant šeimos lūkesčius (neformalių pokalbių su tėvais metu, anketų pagalba, pirmųjų grupių susirinkimų metu).  Tėvai konsultuojami vaikų brandumo klausimais priešmokyklinio ugdymo grupėse.  Tėvams pageidaujant, įstaigoje vyksta papildomas ugdymas: keramikos užsiėmimai, šokių valandėlės, sporto užsiėmimai, anglų kalbos valandėlės.  Dalyvaujame „Paramos pienas, vaisiai ir daržovės“ programoje.  Dauguma tėvų geranoriškai bendradarbiauja su pedagogais, domisi vaikų ugdymu(si), pasiekimais, noriai dalyvauja atviruose renginiuose, konkursuose, projektuose. | Nepakankamas tėvų informavimas apie vaiko daromą pažangą.  Ne visi tėvai priima mūsų siūlomą pagalbą šeimai.  Kai kurie iš tėvų pervertina savo vaikų galimybes, reikalaudami iš vaikų daugiau, nei jie gali.  Sunkiau bendrauti, susitarti dėl pagalbos būdų vaikui parinkimo su tėvais, auginančiais vaikus, turinčius SUP. | Supažindinti tėvelius su vaikų pasiekimais, atsakyti į tėvams aktualius klausimus.  Siūlyti pedagoginės, psichologinės literatūros, internetinių svetainių puslapius ugdymo klausimais.  Rengti rekomendacijas dėl užkrečiamųjų ligų.  Sudaryti individualaus ugdymo planą vaikams, turintiems SUP. | Nepasitvirtina bendravimas tėvų susirašinėjant per faceook‘ą, kadangi informacija viešinama dažniausiai ne ieškant bendrų interesų, sąlyčio taškų, supratimo ir bendradarbiavimo.  Nežinant tėvų  lūkesčių, būtų sunku juos atliepti.  Sergančių (turinčių temperatūros ar įtarus infekcinį susirgimą) vaikų lankymo darželyje problema. Ne visi tėvai supranta, kad sergantis ligoniukas turi sveikti namuose, o ne tarp sveikų vaikų. Kyla kita opi problema: jei vaikui sloga ar kosulys, bet temperatūros nėra, jis gali būti tarp vaikų.  Jei neskatinsime tėvų domėtis vaikų ugdymu, pasiekimais, teikiama pagalba šeimoms, vėliau bus sunku įtraukti tėvus į bendrą veiklą. |
| **Ištekliai** | Siekiame, kad darželyje dirbtų kompetentingi pedagogai. Pritraukiami jauni pedagogai, sudaromos sąlygos dirbti ir mokytis. Siekiame efektyviai panaudoti intelektinius išteklius. Tikslingai panaudojamos lėšos pedagogų kvalifikacijai bei vaikų pažintinei veiklai.  Pedagogai kvalifikaciją kelia dalyvaudami seminaruose, kursuose, tobulinasi praktinės veiklos stebėjimuose, dalinasi patirtimi su savo ir kitų įstaigų pedagogais.  Tikslingai, atsižvelgiant į numatytus prioritetus, strateginį įstaigos planą, poreikius naudojamos ugdymo, mokinio krepšelio lėšos bei 2 procentų gauta parama, siekiant gerinti edukacinę aplinką. Techninio personalo kvalifikacijos kėlimas.  Mokytojai siekia aukštesnių kvalifikacinių kategorijų.  Savivaldybė skiria papildomą finansavimą santechninių mazgų keitimui. | Naujų žinių semiasi kvalifikuoti, kompetentingi, besidomintys naujovėmis pedagogai.  Pedagogų kvalifikacija- pedagogų rankose. Patys turi domėtis naujovėmis, vykstančiais seminarais, patys turi rodyti iniciatyvą dalyvauti juose.  Nepakankama personalo kompiuterinio raštingumo kompetencija | Pedagogų atlyginimų pakėlimas Vilniaus savivaldybėje motyvuoja dirbti vis geriau, idėjas, pritaikyti praktinėje veikloje.  Turime galimybes ir sąlygas kviesti lektorius, organizuoti įstaigoje aktualius pedagogams seminarus.  Su metais vis labiau džiaugiamės materialinės bazės atnaujinimu.  Organizuoti išvažiuojamus seminarus Lenkijoje. | Kvalifikacijai skirtų lėšų neužtenka organizuoti išvažiuojamuosius seminarus.  Stinga investicijų įstaigos renovacijai.  Nėra galimybių tiksliai planuoti finansus, kadangi laiku nepervedami pinigai.    Sklando mokytojų, švietimo pagalbos specialistų trūkumas. |
| **Įstaigos valdymas** | Direktorė ir pavaduotoja ugdymui nuolat kelia kvalifikaciją kursuose seminaruose, mokymuose, kurie padeda tiesioginiame darbe su pedagogais, tėvais, padeda siekti ugdymo kokybės.  Direktorė su įstaigos personalu nuolat aptaria, vertina darbo kokybę bei numato būdus darbo kokybės tobulinimui.  Įstaigos savivaldos institucijos dalyvauja veiklos planavime bei planų įgyvendinime.  Vadovo nuostata: įvertinti ir vertinti kiekvieno pedagogo parodytą iniciatyvą kartu derinti pagrindines veiklos kryptis, būti stipria bendradarbiaujančia komanda.  Sukurta pedagogų skatinimo sistema: pedagogai skatinami padėka žodžiu, padėkos raštais, diplomais, suvenyrais už dalyvavimą reikšmingoje įstaigai veikloje darželio, miesto ar respublikos mastu.  Ypatingas dėmesys skiriamas kasdieninei ugdomajai veiklai.  Pedagogai apibendrina savo metų pedagoginę veiklą, pateikiant metinės veiklos ataskaitas;  Įvertinamas metinės veiklos, strateginio plano programų vykdymas.  Inicijuojama bei koordinuojama pedagogų veikla, kuriamos darbo grupės, siekiama, kad pedagogai keltų kvalifikaciją ne tik Lietuvoje, bet ir tarptautiniuose seminaruose bei dalintųsi įgyta patirtimi.  Kilusios problemos sprendžiamos, jų neatidėliojant, ieškant efektyviausių sprendimo būdų. | Trūksta pedagogų pasidalinimo praktine darbo patirtimi, taip pat ir teorinėmis žiniomis, įgytomis teoriniuose seminaruose.  Neradimas bendros kalbos su tėvais, komprosimų nepriėmimas, kai kuriose grupėse perkeliamas ant įstaigos vadovo pečių. | Pedagogų darbo patirties pasidalinimas per metodinius pasitarimus, stebint kitų pedagogų veiklą, aptariant, tuo pačiu tobulinant analizavimo įgūdžius.  Turime galimybę tiek vadovai, tiek pedagogai kelti kvalifikaciją užsienyje- Lenkijoje.  Įstaigos veiklą gerinti, remiantis stiprybėmis.  Pedagogus skatinti ir piniginėmis premijomis, ne tik įvairiomis kitomis priemonėmis: padėkomis, diplomais. | Ne visiems pedagogams vienodai gerai sekasi dalyvauti metinio veiklos plano kūrime, tikslų, prioritetų numatyme ir įgyvendinime. |

**2. Svarbiausi pasiekimai praėjusiais mokslo metais (parodos, konkursai ir t.t. )**

* Estijos mokytojų delegacijos priėmimas, pasidalinimas gerąja patirtimi, kaip ugdomi tautinių mažumų vaikai lietuvių kalbos gebėjimų. Parengtas straipsnis „Švieitmo naujienose“.
* Lietuvos šimtmečiui vykę renginiai, projektai „Lietuva“, akcijos „Šimtas mažų širdelių – tūkstančiui Lietuvos vaikelių“, iniciatyvos „Šimtas žodžių Lietuvai, projektas „Gamta įvairiais metų laikais ir mes“.
* Vilniui – 695, švęskime visi!
* Šv. Mikalojaus diena.
* Darželio projektas „Velykinė skrybėlaitė“, „Skrybėlė mamytei“.
* Įsigytos interaktyvios grindys vaikų judesių, koordinacijos, mąstymo lavinimui.
* Atnaujinta priešmokyklinio ugdymo grupė, įsigyti nauji baldai, priemonės, interaktyvi lenta.
* Atnaujinta sporto salė, keramikos studija.

**Be tradicinių renginių, švenčių dalyvaujame**

**2.1. įvairiuose renginiuose, projektuose, konkursuose, festivaliuose miesto mastu bei respublikos mastu.**

* + - vyriausi mūsų vaikai dalyvavo tarptautinėje „Zipio draugų“ programoje;
    - tarptautiniame projekte „Oranžinio traukinio kelionė“. Parengtas straipsnis.
    - Respublikiniame prjekte „Arbatinuko kelionė per Lietuvą“.
    - Konkurse „Kalėdų spalvos“
    - Respublikiniame renginyje „Mažutė meilė“
    - Projekte „Gyvasis tautos žiedas“
    - Socialinėje iniciatyvoje „Milijonas ąžuolų Lietuvai“
    - Tarptautiniame projekte „Priešmokyklinukai myli gamtą“
    - Festivalyje: „Pasakėlė iš vaikiškos knygų lentynėlės“.

**Didžiausios problemos, su kuriomis susidūrė įstaiga praėjusiais mokslo metais.**

* Daugėja vaikų su alergija, kyla klausimas: kaip organizuoti maitinimą.
* Pagausėjo vaikų, turinčių elgesio sutrikimų. Ne visi tėvai nori pripažinti vaiko problemą, nesutinka kreiptis į tarnybas, įstaiga siekia suteikti reikalingą pagalbą vaikui, kurią rekomenduotų specialistai.
* Neturime specialiojo pedagogo.

**Problemos, kurias reikėjo spręsti:**

* Lieka aktuali problema – mokestis už darželį: susidaro skolos. (maitinimo ir ugdymo paslaugas);
* Dėl vaikų su alergija maitinimo organizavimo.
* Dėl vaikų, turinčių elgesio sunkumų.

**3. Tikslai ir uždaviniai 2018-2019 metams:**

|  |  |  |  |  |  |  |
| --- | --- | --- | --- | --- | --- | --- |
| **Tikslai** | **Uždaviniai**  **(kiekvienam tikslui įgyvendinti)** | **Įgyvendinimo priemonės**  **(renginiai)** | **Terminai** | **Kaštai**  **(nurodyti finansavimo šaltinį ir lėšų sumą)** | **Atsakingi vykdytojai** | **Tikslo įgyvendinimo vertinimo kriterijai** |
| **1. Palaikyti ir skatinti įvairias pilietines iniciatyvas Lietuvos ir**  **Lenkijos valstybės atkūrimo šimtmečiui.** | 1.1. Įgyvendinti pilietines iniciatyvas, akcijas, projektus, susijusius su pilietiniu vaikų ugdymu, išlaikant tautinio tapatumo jausmą. | 1.1.1. Tarptautinis projektas (Lietuva–Lenkija) „Mažas meškiukas didžios literatūros šalyje“ | 2018-2019 m. | Žmogiškieji ištekliai  Tėvų parama | Mokytojos, dirbančios pagal ikimokyklinio ugdymo programą Irena Ugrevič, Alina Kozlovskaja | Ilgalaikis projektas. Pagaminta pasakų knyga. Vaikai kartu su tėveliais namuose vaidins, kurs pasakas (su lėlių teatro lėlėmis). |
| 1.1.2. Tarptautinis projektas (Lietuva–Lenkija) „Papasakok kaimynui apie savo šalį“. | 2018 rugsėjis- gruodis | Žmogiškieji ištekliai, tėvų parama | Mokytojos, dirbančios pagal ikimokyklinio ugdymo programą Irena Ugrevič, Alina Kozlovskaja, Regina Virpša, Kristina Juckevič | Projektas tęsiasi 4 mėnesius.  Vaikai siunčia atvirukus apie Lietuvą, piešinius su Lietuvos vaizdais ir tų vaizdų nuotraukas.  Rašo laiškus, dalinasi įspūdžiais. Žemėlapyje žymi miestus, iš kurių gauti laiškai.  Pilietiškumo ugdymas pažįstant savo ir kaimyninę šalį.  Diplomai. |
| 1.1.3. Dalyvavimas festivalyje „Pasakėlė iš vaikiškos knygų lentynėlės“. Inscenizacija Lenkijos Nepriklausomybės šimtmečiui. | 2018 m. gruodis | Žmogiškieji ištekliai, tėvų parama | Mokytojos, dirbančios pagal priešmokyklinio ugdymo programą Regina Poleiko ir Stasia Gaverska  Meninio ugdymo pedagogė Diana Boguško | Vaikai dalyvauja festivalyje Lenkų namuose.  Pristato inscenizaciją, parengtą meninio ugdymo pedagogės ir mokytojų, dirbančių pagal priešmokyklinio ugdymo programą.  Apdovanojimai. |
| 1.1.4. Renginys Lenkijos Nepriklausomybės šimtmečiui. | 2018m.  gruodis | Žmogiškieji ištekliai,  Ugdymo lėšos | Direktorė Danuta Michno  Meninio ugdymo pedagogė Diana Boguško, mokytojos Stasia Gaverska, Irena Ugrevič | Renginys darželyje, dalyvauja svečiai iš Vilniaus miesto savivaldybės.  Šokami lenkų tautiniai šokiai, skamba tautinės dainos, eilės.  Parengtas straipsnis spaudoje apie vykusį renginį. |
| 1.1.5. Iniciatyva „Raudonos ir baltos širdelės- Tau, Lenkija“ | 2018 m. spalis-lapkritis | Ugdymo lėšos 10 Eur | Iniciatorė mokytoja, dirbanti pagal ikimokyklinio ugdymo programą Regina Virpša | Nuneriamos baltos ir raudonos širdelės, kurios papuošia darželį prieš Lenkijos Nepriklausomybės šimtmetį. |
| 1.1.6. Projektas „Noriu pažinti Lenkiją“ | 2018-2019 m. | Žmogiškieji ištekliai | Mokytojos, dirbančios pagal priešmokyklinio ugdymo programą Regina Poleiko ir Stasia Gaverska | Ugdomas vaikų tautinio tapatumo jausmas. Vaikai žino, iš kur kilę jų seneliai, kodėl jie kalba lenkų kalba. Paroda grupėje „Suvenyrai iš Lenkijos“.  Parengtas stendas.  Šalia Lietuvos tautinio kampelio įkuriamas Lenkijos tautinis kampelis. |
| 1.1.7. Iniciatyva „Dovana Lenkijai“ | 2018 m. lapkritis | Žmogiškieji ištekliai | Mokytoja, dirbanti pagal ikimokyklinio ugdymo programą Šagrika Sargatjan | Mokytoja kartu su vaikais sukuria draugystės medelį, kuris simbolizuoja šalių bei tautų draugystę. |
| 1.2. Ugdyti vaikų pilietiškumą per kūrybinę veiklą. | 1.2.1. Edukacinė programa „Medalis Lenkijai“. | 2018 m. lapktritis. | Žmogiškieji ištekliai, tėvų parama | Keramikas | Analogiškai vykusiai programai, keramikas su vaikais lipdo medalius, puošia Lenkijos simboliais. Išdegti vaikų medaliai puošia darželį. |
| 1.2.2. Renginys Vasario 16 dienai- Labas, Lietuva! | 2019 m. vasaris | Žmogiškieji ištekliai | Direktorės pavaduotoja ugdymui Agnė Ščebedienė, meninio ugdymo pedagogė Irena Kozlova | Renginys salėje. Vaikai džiaugsmingai pasitinka Lietuvos gimtadienį: dainuoja, šoka. Skamba lietuviškas žodis.  Sukurti plakatai su pirmu išmoktu darželyje žodžiu „Labas“. |
| 1.3. Ugdyti vaikų pilietiškumą, pažįstant savo artimiausią aplinką. | 1.3.1. Vaikų išvykos, edukaciniai renginiai | 2018-2019 m. | Žmogiškieji ištekliai, mokinio krepšelio | Mokytojos, dirbančios pagal priešmokyklinio ugdymo | Suplanuoti renginiai- išvykos į priešgaisrinę tarnybą, televizijos bokštą, zoologijos sodą. |
|  |  | lėšos  250 Eur, tėvų parama | programą Regina Poleiko ir Stasia Gaverska.  Mokytoja, dirbanti pagal ikimokyklinio ugdymo programą Tatjana Voisnevič |  |
| 1.3.2. Švenčiame Vilniaus gimtadienį | 2019 m. sausio mėn. | Žmogiškieji ištekliai | Mokytojos, dirbančios pagal ikimokyklinio ugdymo programą Tatjana Klimovič, Alicija Finoženok | Sukurtas kolektyvinis darbas „Vilnius- mano mylimiausias miestas“. |
| **2. Stiprinti vaiko sveikatą, diegiant sveiką mitybą, formuojant sveikos gyvensenos įgūdžius.** | 2.1. Įdiegti sveikos mitybos pradmenis, siekiant  pokyčių vaikų mitybos kultūroje. | 2.1.1. Lopšelio-darželio ,,Raktelis“ valgiaraščio atnaujinimas ir suderinimas su maisto veterinarine tarnyba. | 2018 m. rugsėjis-spalis | Žmogiškieji ištekliai | Dietistė Jekaterina Sužiedelienė, Direktorė Danuta Michno | Valgiaraštis suderintas su Vilniaus maisto veterinarine tarnyba ir atitinka naujausius teisės aktus, reglamentuojančius sveikos mitybos diegimą ikimokyklinėse įstaigose.  Valgiaraštis patalpintas darželio internetinėje svetainėje. |
| 2.2. Supažindinti tėvus su sveikos mitybos diegimo, reglamentuojančiais teisės aktais. | 2.2.1. Visuotinis tėvų susirinkimas, supažindinant su pokyčiais vaikų mityboje nuo  2018-12-01. | 2018 m. spalis | Žmogiškieji ištekliai | Direktorė Danuta Michno | Su pokyčiais vaikų mityboje supažindinta visuotinio susirinkimo metu. |
| 2.3. Kelti darbuotojų kvalifikaciją sveikos mitybos klausimais. | 2.3.1. Darbuotojų kvalifikacijos kėlimas sveikos mitybos klausimais. | 2018-2019 m. | Biudžeto lėšos -250 eurų. | Direktorės pavaduotoja ūkio reikalams Lilija Barkovska | Darbuotojai kelia kvalifikaciją mokymuose, seminaruose, su kursų medžiaga supažindinama darželio bendruomenė . |
| 2.4. Rengti ir vykdyti projektus, susijusius su sveikata, sveika gyvensena, judėjimu. | 2.4.1.Projektas „Vanduo- jėgų duoda“. | 2018 m. rugsėjis- lapkritis | Žmogiškieji ištekliai | Mokytojos, dirbančios pagal ikimokyklinio ugdymo programą Irena Ugrevič, Alina Kozlovskaja | Projektas vyksta grupėje. Vaikai tyrinėja vandenį, supranta vandens naudą ne tik žmonėms. |
| 2.4.2. Respublikinis projektas „Sveikatiada“. | 2018-2019 m. | Žmogiškieji ištekliai | Kūno kultūros mokytojas Darius Jakelevičius | Vykdomos projekto veiklos su vyresniais vaikais, veiklos viešinamos įstaigos internetiniame puslapyje. |
| 2.4.3. Projektas „Vitaminai- sveikatos šaltinis“ | 2018 m. rugsėjis- lapkritis | Žmogiškieji ištekliai, tėvų parama. | Mokytojos, dirbančios pagal ikimokyklinio ugdymo programą Svetlana Finoženok, Tatjana Klimovič | Projektas vykdomas grupėje. Vaikai ragauja įvairius vaisius, gamina patiekalus, skanauja, dalinasi įspūdžiais. Supranta vitaminų naudą. |
| 2.4.4. Paroda- „Mano sukurta knygelė“ | 2019 m. | Žmogiškieji ištekliai | Mokytojos, dirbančios pagal ikimokyklinio ugdymo programą Regina Virpša. Sandra Kaliukevičiūtė, Kristina Juckevič |  |
| 2.4.5. Tiriamasis projektas „Obuolys“ | 2018 m. rugsėjis- lapkritis | Žmogiškieji ištekliai, tėvų parama | Mokytojos, dirbančios pagal ikimokyklinio ugdymo programą Božena Azgorodovienė, Jadvyga Mečkovska | Vaikai įvairiose veiklose tyrinėja, ką galima padaryti su obuoliu, iš obuolio. Parengtas stendinis pranešimas apie vykusį projektą. |
| 2.4.6. Tiriamasis projektas „Stebuklingas sniegas“ | 2019 m. sausis-vasaris | Žmogiškieji ištekliai, tėvų parama | Mokytojos, dirbančios pagal ikimokyklinio ugdymo programą Božena Azgorodovienė, Jadvyga Mečkovska | Vaikai tyrinėja sniegą, jo savybes. Išbando įvairią veiklą su sniegu, tuo pačiu grūdina organizmą lauke. |
| 2.4.7. Sveikuoliškų sausainių gamyba | 2019 m. | Žmogiškieji ištekliai, tėvų parama | Mokytojos, dirbančios pagal ikimokyklinio ugdymo programą Irena Ugrevič, Alina Kozlovskaja | Vaikai gamina sveikuoliškus sausainius, vaišinasi patys ir kitus vaišna. |
| 2.4.8. Ekologinio daržo sodinimas. | 2019 m. | Žmogiškieji ištekliai,  ugdymo lėšos 50 Eur | Mokytojos, dirbančios pagal ikimokyklinio ugdymo programą Irena Ugrevič, Alina Kozlovskaja | Įkuriamas ekologinis daržas, vaikai sodina daržoves, prieskonius. Prižiūri savo augančias daržoves. Iš užaugintų daržovių gaminamos salotos. |
| 2.5. Bendradarbiauti su dietiste, skatinant vaikus daugiau sužinoti apie sveiką mitybą. | 2.5.1. Dietistė vaikams organizuoja valandėles apie sveiką maistą. | 2018-2019 m. | Žmogiškieji ištekliai | Dietistė Jekaterina Sužiedelienė | Valandėlių metu vyresnių grupių vaikai aktyvūs dalyviai, domisi sveika mityba, sužino atsakymus į rūpimus klausimus.  Parengti mokytojų informaciniai stendai vaikams apie sveiką mitybą: „Puodukas pieno“. |
| **3. Įrengti inovatyvias ugdymo aplinkas, gerinančias ugdymo kokybę.** | 3.1. Įsigyti inovatyvias ugdymo priemones ir pritaikyti ugdomajame procese. | 3.1.1. Priešmokyklinę grupę aprūpinti interaktyvia lenta | 2018-2019 m. | Ugdymo lėšos  6000 Eur | Direktorė Danuta Michno | Įsigytos interaktyvios lentos. Apmokyti pedagogai dirbti su interaktyvia lenta priešmokyklinėje bei mišrioje grupėse.  Darbas su Smart Notebook programa.Užsiėmimų kūrimas interaktyvioje lentoje. |
| 3.1.2. Projektas „Linksmosios valandėlės“ | 2018–2019 m. | Žmogiškieji ištekliai | Mokytojos, dirbančios pagal ikimokyklinio ugdymo programą Tatjana Voisnevič, Paulina Kazačenko | Metinis projektas, kurio metu vaikai patiria pažinimo džiaugsmą kuriant, žaidžiant, tyrinėjant dirbant su interaktyvia lenta. |
| 3.2. Įrengti dailės studiją. | 3.2.1. Dailės studija atnaujintais baldais, priemonėmis. | 2018 m. rugsėjis | Ugdymo lėšos | Direktorė Danuta Michno | Įrengta edukacinė erdvė dailės užsiėmimams. |
| 3.3. Įkurti sensorinį kambarį vaikams, turinčių specialiųjų ugdymosi poreikių. | 3.3.1. Vaikams, turintiems SUP įrengta erdvė atsipalaiduoti, nusiraminti, pabūti vieniems, susikaupti, patirti ir išbandyti ką nors nauja. | 2019 m. | Ugdymo lėšos  Mokinio krepšelio lėšos | Direktorė Danuta Michno, direktorės pavaduotoja ugdymui Agnė Ščebedienė | Įkurtas sensorinis kambarys, aprūpintas senorinio lavinimo, nusiraminimo, poilsiui, atsipalaidavimui skirtomis priemonėmis.  Vaikai, kartu su mokytojų padėjėjais, apsilanko sensoriniame kambaryje. |
| **4. Siekti partneriškų santykių su šeima.** | 4.1. Įtraukti tėvelius į vykdomus grupėse, darželyje ar už darželio ribų projektus, konkursus, akcijas ir kitas veiklas. | 4.1.1. Projektas „Mano pirmoji vardo raidė“ | 2018 m. lapkritis- gruodis | Žmogiškieji  ištekliai | Mokytojos, dirbančios pagal ikimokyklinio ugdymo programą Regina Virpša. Sandra Kaliukevičiūtė, Kristina Juckevič | Vaikų ir tėvų bendri darbai- Vaiko vardo pirmoji raidė, pagaminta įvairia technika. Darbų paroda darželyje. |
| 4.1.2. Dalyvavimas miesto parodoje „Jo didenybė grybas“. | 2018 m. lapkritis | Žmogiškieji ištekliai, tėvų parama | Mokytojos, dirbančios pagal ikimokyklinio ugdymo programą Božena Azgorodovienė, Jadvyga Mečkovska,  Mokytojos, dirbančios pagal priešmokyklinio ugdymo programą Stasia Gaverska, Regina Poleiko | Vaikų ir tėvų darbai miesto parodoje. Padėkos. Diplomai. |
|  | 4.1.3. Albumo kūrimas „Noriu pažinti Lenkiją“ | 2018–2019 m. | Žmogiškieji ištekliai | Mokytojos, dirbančios pagal priešmokyklinio ugdymo programą Regina Poleiko ir Stasia Gaverska | Tėvai sukuria po vieną albumo puslapį apie pasirinktą arba aplankytą Lenkijos miestą. Sukurtas albumas, kurį kartu su vaikais skaito grupėje, dalinasi su kitomis grupėmis, norinčiomis pažinti Lenkiją. |
| 4.1.4. Dalyvavimas konkurse „Bakterijų tramdytojai“ | 2018 m. lapkritis | Žmogiškieji ištekliai | Mokytojos, dirbančios pagal priešmokyklinio ugdymo programą Regina Poleiko ir Stasia Gaverska | Tėveliai, kartu su vaikais kuria piešinius tema „Bakterijų tramdytojai“, piešiniai siunčiami organizatoriams. |
| 4.1.5. Darželio projektas „Širdelių eglutė“. | 2018 m. lapkritis-gruodis | Žmogiškieji ištekliai,  Tėvų parama | Grupių mokytojos | Tėveliai kartu su vaikais sukuria širdeles (raudonas, baltas) kalėdinei eglutes iš įvairių medžiagų.  Papuošiama salėje eglutė.  Vėliau širdelės panaudojamos salės, holo puošimui. |
| 4.1.6. Projektas „Raudona-balta“. | 2018 m. spalis- gruodis | Žmogiškieji ištekliai,  Tėvų parama | Mokytojos, dirbančios pagal ikimokyklinio ugdymo programą Karina Liachovič, Irena Atraškevič, Božena Zaiko, Šagrika Sargatjan | Tėvai („Kiškučių“/ „Meškučių“; „Peliukų“, „Boružėlių“ grupių) sukuria darbus parodai. Darbai gali būti įvairūs, tačiau turi dominuoti raudona- balta spalvos. Sukurti darbai skirti Lenkijos Nepriklausomybės šimtmečiui, puoš darželio erdves. |
| 4.1.7. Kompozicijos- parodos: „Rudens išdaigos“  „Žiemos puokštė“ | 2018 m. spalis  gruodis | Žmogiškieji ištekliai,  Tėvų parama | Mokytojos, dirbančios pagal ikimokyklinio ugdymo programą Alicija Finoženok, Alina Kozlovskajal  Šagrika Sargatjan | Mokytojos įtraukia tėvelius į kūrybinį procesą, pakviesdamosdalyvauti parodų- kompozicijų „Rudens išdaigos“, „Žiemos puokštės“ rengime. Darbų parodos. |
| 4.1.8. Projektas „Vaiko kelias į pasaką“ | 2018 –2019 m. | Žmogiškieji ištekliai,  Tėvų parama | Mokytoja, dirbanti pagal ikimokyklinio ugdymo programą Šagrika Sargatjan | Tėvai kartu su vaikais sukuria knygeles, kurias grupėje mokytoja skaito visiems grupės vaikams.  Knygų paroda. Sukuriami pasakų veikėjai iš vaisių ir daržovių. |
| 4.1.9. Projektas „Rusų mugė“ | 2018 m. | Žmogiškieji ištekliai,  Tėvų parama | Mokytojos, dirbančios pagal ikimokyklinio ugdymo programą Tatjana Voisnevič, Paulina Kazačenko, | Tėvai padeda ruoštis „Rusų mugei“. Gamina instrumentus muzikinius, kepa pyragus. Aktyvūs dalyviai.  Mokytoja Tatjana Klimovič parengia straipsnį spaudai apie vykusį renginį darželyje. |
|  |  |  | Tatjana Klimovič, Alicija Finoženok, meninio ugdymo pedagogė Irena Kozlova |  |
| 4.2. Viešinti veiklas, vykdomas darželyje ir už darželio ribų, skatinant tėvus aktyviai dalyvauti vykdomuose renginiuose. | 4.2.1. Internetinės svetainės pildymas. | 2018–2019 m. | Žmogiškieji ištekliai | Direktorės pavaduotoja ugdymui Agnė Ščebedienė | Interentinėje svetainėje talpinama aktuali tėvams informacija. |
| 4.2.2. Rengti grupės sienlaikraštį. | 2018–2019 m. | Žmogiškieji ištekliai | Mokytojos, dirbančios pagal priešmokyklinio ugdymo programą Regina Poleiko ir Stasia Gaverska | Sukurtas grupės sienlaikraštis „Lašiukų“ kronika. |
| 4.3. Skatinti tėvus teikti pagalbą, vykstant su vaikais į edukacines išvykas, renginius, ruošiant vaikus šventėms, renginiams. | 4.3.1. Bendradarbiavimas su ugdytinių tėvais išvykų, renginių metu. | 2018–2019 m. | Žmogiškieji ištekliai | Grupių mokytojos, dirbančios pagal ikimokyklinio/  priešmokyklinio ugdymo programas | Tėvų pagalba išvykų metu, paruošiant kostiumus šventėms,organizuojant vaikų gimtadienius, išleistuves. |
| 4.4. Informuoti tėvus (globėjus) apie vaikų pasiekimus | 4.4.1. Rengti vaikų pasiekimų aprašus, vertinimus. | 2018–2019 m. | Žmogiškieji ištekliai | Grupių mokytojos, dirbančios pagal ikimokyklinio/  priešmokyklinio ugdymo programas | Tėvų informavimas apie vaikų pasiekimus, tėvų susirinkimai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_